***Informatívna správa***

*z XI. rokovania Mestského zastupiteľstva v Košiciach   
zo dňa 12.-13.12.2019*

**6. zmena Programového rozpočtu mesta Košice na rok 2019 - finančná výpomoc mestu Prešov**

*MZ schválilo*

*A,* poskytnutie účelovej dotácie vo výške 50 000,- Eur mestu Prešov na pomoc pri zmiernení následkov mimoriadnej udalosti – výbuchu plynu v bytovom dome na Mukačevskej ulici v Prešove   
dňa 06.12.2019,

*B*, 6. zmenu Programového rozpočtu mesta Košice na rok 2019

Výdavková časť Program č. 7 Služby občanom, podprogram 6 Iné obce, aktivita 1 – mesto Prešov – účelová dotácia na poskytnutie pomoci pri zmiernení následkov mimoriadnej udalosti dňa 06.12.2019 bežné výdavky + 50 000 €

Program č. 9 Interné služby, podprogram 6 Ostatná podporná činnosť – finančná a rozpočtová oblasť, aktivita 2 Poplatky banke, dane a vrátenie príjmov z min. rokov

bežné výdavky - 50 000 €

**Transparentný účet pre mesto Košice – zriadenie**

*MZ požiadalo* primátora mesta Košice, aby zriadil pre mesto Košice transparentný účet, ktorý bude vedený zdarma, pre výnimočné a mimoriadne prípady. Akčný plán Programu rozvoja mesta Košice   
na roky 2019 - 2021.

**Správa o činnosti Útvaru hlavného kontrolóra mesta Košice**

*MZ vzalo na vedomie*

*A,* 1. Správu o činnosti a výsledkoch kontrol od X. zasadnutia Mestského zastupiteľstva v Košiciach, ktorá obsahuje výsledky z kontrol: - Mesto Košice – Magistrát mesta Košice Trieda SNP 48/A Košice, - Súkromná základná umelecká škola Miškovecká 20 Košice, - Zoologická záhrada Košice Ulica   
k Zoologickej záhrade 1 Košice, - Základná škola Krosnianska 2 Košice, 2. Stanovisko hlavného kontrolóra mesta Košice k návrhu Programového rozpočtu mesta Košice na roky 2020 – 2022,

*B, schválilo* Plán kontrolnej činnosti Útvaru hlavného kontrolóra mesta Košice na I. polrok 2020   
s pripomienkou v znení: doplniť v časti A. KONTROLNÁ ČINNOSŤ a) Hlavné kontroly 1. Kontrola hospodárenia ako jeden z kontrolovaných subjektov (3 mestské organizácie) zaradiť subjekt MŠ Hrebendova 5.

**Prerokovanie protestu prokurátora proti VZN mesta Košice č. 173 o pravidlách času predaja   
v obchode a času prevádzky služieb na území mesta Košice**

*MZ nevyhovelo* protestu prokurátora proti ustanoveniam § 4 ods. 2 písm. c), § 4 ods. 3 písm. b) a § 5 ods. 1, ods. 2 a ods. 3 Všeobecne záväzného nariadenia mesta Košice č. 173 o pravidlách času predaja v obchode a času prevádzky služieb na území mesta Košice.

**Personálna zmena na pozícii náčelníka Mestskej polície mesta Košice**

*MZ vzalo na vedomie* *A*, informáciu o výsledku výberového konania na obsadenie pracovnej pozície náčelníka Mestskej polície mesta Košice, ktoré bolo vyhlásené primátorom mesta Košice   
dňa 17.10.2019,

*B, zrušilo* poverenie Ing. Ladislava Suchého na zastupovanie náčelníka Mestskej polície mesta Košice v plnom rozsahu s účinnosťou od 01.01.2020,

*C, menovalo* Ing. Slavomíra Pavelčáka, PhD., do funkcie náčelníka Mestskej polície mesta Košice   
s účinnosťou od 01.01.2020,

*D,* *požiadalo* náčelníka Mestskej polície mesta Košice

a) predložiť na rokovanie samosprávnych orgánov mesta Košice prepracovaný dokument „Koncepcia riadenia a rozvoja Mestskej polície mesta Košice“, ktorým sa prezentoval na neverejnom a verejnom vypočutí, doplnený o reálne skutočnosti a strategické plány na roky 2020 - 2023 v termíne do 3 mesiacov od vymenúvania do funkcie,

b) predložiť na rokovanie samosprávnych orgánov mesta Košice informáciu „Odpočet plnenia koncepcie riadenia a rozvoja Mestskej polície mesta Košice“ v termíne od vymenúvania do funkcie, vždy po ukončení každého pol roka.

**Komunitný plán sociálnych služieb 2016 – 2020 (2025) – vypracovanie návrhu zámeru výstavby Centra sociálnych služieb**

*MZ skonštatovalo*

*A,* 1*.* že podmienky prevádzkovania sociálnej služby v terajšom Charitnom dome sv. Alžbety   
na Bosákovej ulici v Košiciach sú nevyhovujúce, preto je nevyhnutné tento kritický stav čím skôr vhodnou formou zmeniť,

2. že na základe verejných vyjadrení kompetentných odborníkov, aj poslancov mestského zastupiteľstva diskutujúcich na predchádzajúcich zasadnutiach mestského zastupiteľstva k tejto téme, neexistuje žiadna legislatívno-právna prekážka, aby v lokalite terajšieho Charitného domu na Bosákovej ulici   
v Košiciach, kde predmetný pozemok je vo vlastníctve mesta Košice, mohlo byť vybudované nové Centrum sociálnych služieb pre mesto Košice (ďalej len „centrum sociálnych služieb“),

*B, požiadalo* primátora mesta Košice,

1. aby v spolupráci s Arcidiecéznou charitou Košice zabezpečil vypracovanie návrhu zámeru výstavby Centra sociálnych služieb na Bosákovej ulici v Košiciach (ďalej len „zámer“), prípadne inej lokality,

2. aby návrh zámeru predložil na najbližšie zasadnutie mestského zastupiteľstva v plánovanom riadnom termíne.

**Pristúpenie mesta Košice k „Dohovoru primátorov a starostov o klíme a energetike“**

*MZ schválilo* *A,* pristúpenie mesta Košice k iniciatíve „Dohovor primátorov a starostov o klíme   
a energetike“,

*B, požiadalo* primátora mesta Košice vykonať všetky nevyhnutné kroky potrebné k pristúpeniu mesta Košice k iniciatíve „Dohovor primátorov a starostov o klíme a energetike“.

**Memorandum o porozumení a vzájomnej spolupráci medzi mestom Košice a spoločnosťou VSD a.s.**

*MZ požiadalo* primátora mesta Košice pripraviť a predložiť Mestskému zastupiteľstvu v Košiciach vyhodnotenie doterajšej spolupráce medzi účastníkmi Memoranda o porozumení a vzájomnej spolupráci medzi mestom Košice a spoločnosťou VSD a.s.

**Zmeny VZN mesta Košice č. 138 o poskytnutí finančných prostriedkov na mzdy a prevádzku základným umeleckým školám, jazykovým školám, materským školám a školským zariadeniam**

*MZ schválilo* zmeny Všeobecne záväzného nariadenia mesta Košice č. 138 o poskytnutí finančných prostriedkov na mzdy a prevádzku základným umeleckým školám, jazykovým školám, materským školám a školským zariadeniam podľa predloženého návrhu.

**Určenie výšky príspevku na záujmové vzdelávanie detí s trvalým pobytom na území mesta Košice iným obciam**

*MZ určilo* od 1. januára 2020 maximálnu výšku príspevku na dieťa 93,50 Eur.

**Zmena člena štatutárneho orgánu v obchodnej spoločnosti s majetkovou účasťou mesta Košice - Dopravný podnik mesta Košice, akciová spoločnosť**

*MZ odvolalo* z funkcie člena predstavenstva Ing. Jozefa Gimu.

**Zmeny VZN mesta Košice č. 132 o miestnych daniach**

*MZ schválilo* zmeny Všeobecne záväzného nariadenia mesta Košice č. 132 o miestnych daniach podľa predloženého návrhu:

A. návrh zmien Všeobecne záväzného nariadenia mesta Košice č. 132 o miestnych daniach sa mení nasledovne:

- v § 8 písmeno a) znie:

a) byty I. kat II. kat III. kat

1,000 0,950 0,900

- v § 6 ods. 1 písmeno

a) stavby na bývanie a drobné stavby,

ktoré majú doplnkovú funkciu pre hlavnú stavbu I. kat II. kat III. kat

1,000 0,950 0,900

b) stavby na pôdohospodársku produkciu,

skleníky, stavby pre vodné hospodárstvo,

stavby využívané na skladovanie vlastnej

pôdohospodárskej produkcie vrátane stavieb

na vlastnú administratívu I. kat II. kat III. kat

1,000 0,950 0,900

B. zvýšené príjmy vyplývajúce z časti A. zahrnúť do príjmovej časti Programového rozpočtu mesta Košice na rok 2020.

**Zmena VZN mesta Košice č. 78 o čistote a verejnom poriadku**

*MZ schválilo* zmenu Všeobecne záväzného nariadenia mesta Košice č. 78 o čistote a verejnom poriadku podľa predloženého návrhu s nasledovnou pripomienkou: - za § 4 sa vkladá nový § 4a, ktorý znie:

„§ 4a

Zimná údržba pozemných komunikácií a verejných priestranstiev

(l) Zimnú údržbu verejných priestranstiev, zjazdnosť miestnych komunikácií a schodnosť chodníkov   
vo vlastníctve a správe mesta zabezpečuje mesto najmä pluhovaním, zhŕňaním, prípadným odvozom snehu, ručným odstraňovaním snehu a ľadu a posypom vhodným posypovým materiálom určenými   
na odstraňovanie, alebo zmierňovanie vplyvu vzniknutej námrazy, poľadovice alebo utlačenej snehovej vrstvy.

(2) Mesto zabezpečuje výkon zimnej údržby podľa schváleného operačného plánu zimnej údržby tak, aby prioritne bola zabezpečená:

a) zjazdnosť miestnych komunikácií I. a II. triedy, kde premáva mestská hromadná doprava, a prieťahov ciest II. a III. triedy cez mesto,

b) zjazdnosť iných miestnych komunikácií I. triedy, ostatných miestnych komunikácií II. a III. triedy,

c) zjazdnosť miestnych komunikácií IV. triedy, a to chodníkov, schodov, podchodov, prechodov   
a ostrovčekov na križovatkách a zastávok mestskej hromadnej dopravy, a priľahlých chodníkov vrátane parkovísk.

(3) V prípade mimoriadnej situácie možno za účelom zníženia rizika ohrozenia života, zdravia alebo majetku postupovať odchylne od odseku 2.

(4) Mesto zverejní operačný plán zimnej údržby na úradnej tabuli a na svojom webovom sídle.“.

**Zmeny VZN mesta Košice č. 131 o miestnom poplatku za komunálne odpady a drobné stavebné odpady na území mesta Košice**

*MZ schválilo* zmeny Všeobecne záväzného nariadenia mesta Košice č.131 o miestnom poplatku   
za komunálne odpady a drobné stavebné odpady na území mesta Košice podľa predloženého návrhu:

A. návrh zmien VZN mesta Košice č. 131 o miestnom poplatku za komunálne odpady a drobné stavebné odpady na území mesta Košice sa mení nasledovne:

1. V § 4 písm. a) sa suma „0,0859“ nahrádza sumou „0,101“

2. V § 4 písm. b) sa suma „0,0189“ nahrádza sumou „0,028“

B. zvýšené príjmy vyplývajúce z časti A. vo výške 2 300 000,- Eur zahrnúť do príjmovej časti Programového rozpočtu mesta Košice na rok 2020,

C. o príjmy uvedené v bode B., t.j. 2 300 000,- Eur znížiť použitie Rezervného fondu v súlade   
s ods. 2 § 15 Peňažné fondy zákona č. 583/2004 o rozpočtových pravidlách.

**Návrh na vypracovanie koncepcie rozvoja kontajnerových státí**

*MZ požiadalo* primátora mesta Košice, Ing. Jaroslava Polačeka, aby zabezpečil vypracovanie koncepcie rozvoja kontajnerových státí na území mesta Košice a túto koncepciu následne predložil na schválenie mestskému zastupiteľstvu po predchádzajúcich konzultáciách s mestskými časťami. T: do 31.03.2020.

**Zmena VZN mesta Košice č. 145 o poplatku za znečisťovanie ovzdušia malým zdrojom znečisťovania ovzdušia**

*MZ**schválilo*zmenu Všeobecne záväzného nariadenia mesta Košice č. 145 o poplatku za znečisťovanie ovzdušia malým zdrojom znečisťovania ovzdušia podľa predloženého návrhu.

**Zmeny VZN mesta Košice č. 211 o miestnom poplatku za rozvoj**

*MZ**schválilo* zmeny Všeobecne záväzného nariadenia mesta Košice č. 211 o miestnom poplatku   
za rozvoj podľa predloženého návrhu.

**Prerozdelenie výnosu z miestneho poplatku za rozvoj medzi mesto a mestské časti (zmeny   
a doplnky Štatútu mesta Košice)**

*MZ**schválilo* zmeny a doplnky Štatútu mesta Košice podľa predloženého návrhu.

<https://www.kosice.sk/mesto/samosprava/mestske-zastupitelstvo/2018-2022/zasadnutie/13/uznesenia>

Košice, 9.1.2020

Spracovala: Mgr. Mária Petriková